Tervisekontrolli teenuse osutamise kirjeldus ning haldamine iseteeninduskeskkonnas - Meliva AS

Austatud hankija,

Teile pakutav tervisekontrollipakett hõlmab järgmist:

STANDARD tervisekontroll

|  |  |
| --- | --- |
| Laboratoorsed analüüsid | Kliinilised uuringud |
| - vere automaatuuring;  - veresuhkur;  - üldkolesterool;  - HDL- kolesterool;  - LDL- kolesterool. | - dünamomeetria;  - PEF uuring;  - rahuoleku EKG;  - vererõhu mõõtmine;  - antropomeetria (pikkuse, kaalu, kehamassiindeksi ja vööümbermõõdu mõõtmised). |
| Erialaspetsialistide vastuvõtud ja uuringud:  - nägemisteravuse kontroll erialaspetsialisti juures (refraktomeeteria, nägemisteravuse kontroll; vajadusel silmarõhu mõõtmine, prilliretsept). | |
| Vastuvõtt ja kokkuvõte:  - töötaja tervisedeklaratsiooniga tutvumine ja anamneesi kogumine (anamnees – suunatud küsitluse abil hangitud andmekogu patsiendi terviseseisundist ja varasematest haigustest);  - vaimse tervise küsimustik ja tagasiside;  - luu- ja lihaskonna seisundi kontroll;  - kopsude ja südametoonide kuulamine;  - analüüside ja uuringute tulemuste kommenteerimine;  - tervisekontrolli otsuse väljastamine tööandjale.  Uuringute ja läbivaatuse alusel tehakse otsus töötaja sobivuse kohta antud ametikohal ning vajadusel antakse soovitused pideva töövõime säilitamiseks | |

**Hankija poolt valitavad lisateenused:**

|  |
| --- |
| Puukborrelioosi määramine |
| Toonaudiomeetria (kuulmisteravuse kontroll) |
| Silmade ja nägemise kontroll optometristi juures. Prillide retsepti  väljastamine, kui töötaja nägemisteravus on vähenenud; |
| Puugivaktsiin Meliva keskustes |
| Psühholoogiline nõustamine |

Melival on kliinikute võrgustik võimaldab Hankija töötajatel läbida tervisekontroll mugavalt endale lähedal asuvas kliinikus. Tallinnas on Melival 3- kliinikut (Rävala pst 5, Valukoja 7 ja Jalgpalli 1). Tartus on kliinik Kvartali keskuses aadressil Riia 2, Pärnus asub kliinik aadressil Suur-sepa 14, Jõhvis Jaama 32, Võrus Jüri tn 19a ja Põlvas J.Käisi tn 1.

Tallinnas, Tartus ja Pärnus on teenuse osutamine kompaktselt ühes asukohas. Töötaja visiit algab registratuuris, kust töötaja suunatakse edasi õe vastuvõtule. Õde viib läbi mõõtmised ja analüüside teostamised ning kogub anamneesi. Edasi liigub töötaja optometristi vastuvõtule, kes kontrollib nägemisteravust ja annab soovitusi silmatervise hoidmiseks. Kokkuvõtte visiidist koostab töötervishoiuarst, kes vormistab ka tervisekontrolli otsuse.

Jõhvis, Võrus ja Põlvas ei ole Meliva kliinikus kohapealset optometristi, ehk visiit kliinikus toimub samadel alustel, kuid nägemisteravuse kontrolliks suunatakse töötaja koostööpartneri juurde. Endale sobival ajal saab töötaja minna oma nägemisteravust hindama ning info laekumisel Melivasse vormistatakse eraldi nägemisteravust puudutav otsus.

Psühholoogilist nõustamist saab kontaktvastuvõtuna Tallinnas ja Tartus. Kui muu piirkonna töötaja soovib nõustamisteenust, siis seda pakutakse kaugvastuvõtuna Meliva Digikliinku platvormil videovastuvõtuna. Psühholoogilist nõustamist pakuvad psühholoogid ja töö- ja organisatsioonipsühholoogid.

Meliva iseteenindus- teenuste haldamine tööandja poolt ning aegade valimine ja visiidiks ettevalmistamine töötaja poolt

Juhtivad Eesti tööandjad on valinud Meliva oma tervisepartneriks ning üheks meie mitmest konkurentsieelisest on digivõimekus ja mugav tervisekontrollide haldus.

Meliva on arendanud aastast 2019 oma iseteeninduskeskkonda, mis võimaldab tööandjal hallata oma töötajate andmeid ning suunata töötajaid tervisekontrolli. Pärast läbitud tervisekontrolli laetakse tööandjale tervisekontrolli otsus iseteenindusse.

Tööandja määrab töötajad, kes saavad ligi iseteenindusele ehk kes haldavad tervisekontrollidega seonduvat. Sisselogimine toimub ainult turvalise autentimise teel (ID-kaart, Smart-ID ja Mobiil ID). Muul juhul iseteenindusele ligi saada ei ole võimalik. Ka töötaja, kes läheb endale aega valima, peab ennast autentima.

Töötajate andmeid saab hallata Meliva iseteeninduses. Tööandjana haldamise lihtsustamiseks on võimalik Meliva iseteenindust liidestada Töötajate registriga (TÖR), mis muudab töötajate lisamise ja kustutamise automaatseks. Tööandjana tuleb teil lisada ainult ohutegurid ja kontaktandmed. Kui töötaja lahkub töölt, siis kustub töötajaga seotud andmed ja tuleviku broneeringud (juhul kui need on tehtud enne töösuhte lõppu). Kui ei kasutata TÖR liidestust, siis saab töötajaid lisada ja eemaldada kas ühekaupa või Exceliga impordi abil mitme kaupa.

Selleks, et tööandja saaks suunata töötaja tervisekontrolli on vajalik, et tema andmed oleksid korrektsed ning sealt edasi määrab tööandja töötajale vajalikud teenused ja saadab töötajale kutse tervisekontrolli.

Seejärel töötaja ise valib sobiva aja tervisekontrolliks ja täidab enne visiiti vajalikud küsimustikud (tervisekontrolli kaart ja emotsionaalse enesetunde küsimustik). Küsimustike saab täida kuni visiidini ning aegasid saab muuta kuni 24h enne visiiti. Pärast visiiti näeb töötaja oma tervisekontrolli otsuse sisu ja olulisemate analüüside ja uuringute vastuseid Minu Meliva keskkonnas, mis on kättesaadav ka telefonis. Juhul kui töötajal puudub võimalus iseteeninduse kaudu aegasid broneerida, siis saab seda teha ka tööandja, määrates töötajale aja. Tööandjal on pidev ülevaade, kes töötajates on aja valinud, kes veel aega valinud ei ole ning kes on visiidil käinud.

Tervisekontrolli otsus laetakse iseteenindusse üles pärast visiiti mõne päeva jooksul. Tööandja saab laadida alla otsuse faili ja saab alla tõmmata ka koondtabeli, kus on valitud perioodil läbinud tervisekontrolli otsuste kokkuvõtted ja kehtivusajad.

2025a jooksul plaanib Meliva põhjalikult uuendada oma senist iseteeninduskeskkonda, et pakkuda tööandjatele veelgi kaasaegsemat võimalust tervisekontrollide haldamiseks. Uus iseteeninduskeskkond peab ise järge, millal on vaja töötajaid saata tervisekontrollidesse ja tööandjana on võimalik seda teha mõne nupuvajutusega. Selleks on vajalik, et tervisekontrollid oleksid läbitud sama tööandja poolt eelnevalt Melivas.

Usume, et Meliva iseteenindus pakub parimat lahendust tervisekontrollide haldamiseks.

Siin on visuaal uuest iseteenindusest, mis tuleb tööandjale kättesaadavaks 2025 a jooksul:

A screenshot of a computer

Description automatically generated

Praegune iseteeninduskeskkond:

A screenshot of a computer

Description automatically generated